open-index/open-wikipedia-markdown huggingface dataset:
Oberstdorf

**Oberstdorf** () je grad u njemačkoj saveznoj državi Bavarskoj. Jedno je od 28 opštinskih središta okruga Oberalgoj.

Oberstdorf je skijaško središte u oblasti Algoj u Bavarskim Alpima. U Oberstdorfu se svakog 30. decembra održava prva u čuvenoj seriji turneje četiri skakaonice u skijaškim skokovima.

U centru Oberstdorfa nalazi se crkva čiji visok vrh služi kao orijentir u kretanju po gradu. Vrhovi Nebelhorn i Felhorn daju dramatični pogled na Alpe; do Nebelhorna se može stići velikom žičarom. Oberstdorf je jedan od najviših trgovačkih gradova u Nemačkoj.

Nešto van grada je izgrađen moderan centar za umetničko klizanje, koji sadrži tri zatvorena klizališta, od kojih su neka otvorena i za građane, za rekreativno klizanje.

Posetioci se mogu voziti jedinstvenim dijagonalnim liftom do vrha skakaonice Hajni Klopfer.

## Geografski i demografski podaci
Grad se nalazi na nadmorskoj visini od 813 metara. Površina opštine iznosi 229,7&nbsp;km². U samom gradu je, prema procjeni iz 2010. godine, živjelo 9.974 stanovnika. Prosječna gustina stanovništva iznosi 43 stanovnika/km². Posjeduje regionalnu šifru (*AGS*) 9780133.

## Međunarodna saradnja




## Reference

## Literatura

* 
* 
* 
* 
* 
* 
* 
* 

## Vanjske veze

* Zvanični sajt opštine 
* Nem. Savezni zavod za statistiku 
* Stalna konferencija gradova i opština 
* {KommOn } - Informacioni sistem gradova, opština i okruga.
The Wild One

***Divljak*** (eng. *The Wild One*) je odmetnički film ceste iz 1953. s Marlonom Brandom u nezaboravnoj ulozi Johnnyja Stablera, vođe bande i mladog delikventa, odjevenog u kožnu jaknu na motoru Triumph Thunderbird 6T iz 1950. U filmu se pojavljuje i Lee Marvin, kao vođa suparničke bande. U ovom niskobudžetnom filmu Brando se pojavio kao "buntovnik bez razloga" dvije godine prije Jamesa Deana u filmu *[[Buntovnik bez razloga]]* (1955.).

*Divljak* je temeljen na kratkoj priči, "The Cyclists Raid" Franka Rooneyja, koja je objavljena u siječnju 1951. u izdanju časopisa *Harper's Magazine*. Priča je poslije objavljena u formi knjige kao jedna iz serije u knjizi *The Best American Short Stories* 1952. Kao isnpiracija za priču su, pak, poslužili stvarni događaji poznati kao Hollisterski neredi 1947. godine.

Iako Johnny u jednom trenutku zaprijeti Kathy kako bi mogao uništiti njihov kafić tako brzo da ne bi ni shvatili što im se dogodilo ako ga ne prestanu "bockati", bikeri su obično samo u potrazi za zabavom, te ne prijete drugima, iako je to viđeno u kasnijim filmovima o Hells Angelsima. Zanimljivo, Sonny Barger, osnivač Oakland Hells Angelsa, izjavio je kasnije kako se identificirao s Chinom te da je Johnnyja smatrao nasilnikom. Barger je kasnije na aukciji kupio majicu koju je Marvin nosio u filmu.

## Zabranjen u Velikoj Britaniji
Kako su ga smatrali skandaloznim i opasnim, Britanski odbor za filmsku cenzuru zabranio je prikazivanje filma u Velikoj Britaniji četrnaest godina. Prvo prikazivanje filma, pred uglavnom rockerskom publikom, održano je u tada slavnom klubu 59 Club u Paddingtonu, London.

Rock grupa Black Rebel Motorcycle Club dobila je ime po Brandovoj bandi, iako jedan od bikera zove bandu "Black Rebels Motorcycle Club".

## Glumačka postava
* Marlon Brando - Johnny Stabler i pripovjedač
* Mary Murphy - Kathy Bleeker
* Robert Keith - šerif Harry Bleeker
* Lee Marvin - Chino
* Jay C. Flippen - šerif Stew Singer
* Peggy Maley - Mildred
* Hugh Sanders - Charlie Thomas
* Ray Teal - ujak Frank Bleeker

## Izvori

## Vanjske veze

* 
* 
* 
* Tim Dirks reviews ''The Wild One''
* The Wild One Banned in UK
Snatch (film)

***Snatch*** je britanski kriminalistički film snimljen 2000. u režiji Guya Ritchieja. Radnja mu je smještena u londonsko podzemlje gdje grupa različitih likova doživljava morbidne pustolovine vezane uz pljačku dijamanata. *Snatch* ima dosta zajedničkih elemenata s prethodnim Ritchiejevim filmom *[[Lock, Stock and Two Smoking Barrels]]* - crni humor, stil režije i glumačka postava, koju su u ovom slučaju "ojačale" hollywoodske zvijezde kao Benicio del Toro i Brad Pitt.

U Hrvatskoj je prikazan pod naslov ***Zdrpi i bježi***, a u Srbiji pod naslovom ***Ukradi i beži***.

## Kratak sadržaj

Frenkli Četvroprsti (Benisio del Toro) na svom putu za Njujork, gdje svom gazdi treba da isporuči veliki ukradeni dijamant, neplanirano skreće za London i nesvjesno pokreće lavinu baksuznih i komičnih događaja koji ga upliću u žestok svijet namještenih boks mečeva, irskih Cigana, zalagaonica, farmi svinja i pasa lutalica.

## Reference

## Vanjske veze
* 
*
Sanshirō Sugata

je japanski igrani film snimljen 1943. godine u režiji Akire Kurosawe. Po žanru je film o borilačkim vještinama, a temelji se na romanu Tsuneo Tomit, sina znamenitog džudo-majstora Tsunejiro Tomite. Protagonist je svojeglavi mladić po imenu Sanshiro koji putuje u grad kako bi naučio džijudžicu, ali umjesto toga otkriva novu tehniku pod imenom džudo.

Iako je danas poznat prije svega kao Kurosawin prvijenac, odnosno prvi film u kome je Kurosawa koristio svoju omiljenu tehniku tranzicijskih kadrova, u svoje je vrijeme doživio veliki uspjeh u Japanu. Dvije godine kasnije Kurosawa je snimio nastavak pod naslovom *[[Sanshiro Sugata II dio]]*.

Iz originalne verzije su tadašnji cenzori izbacili 17 minuta materijala, koji više nisu pronađeni, pa se film smatra djelomično izgubljenim.

## Vanjske veze

* 
* *[http://www.jmdb.ne.jp/1943/bs000220.htm Sanshiro Sugata]*  at the Japanese Movie Database
* "Sanshiro Sugata": Kurosawa's Elegy for the Reluctant Kamikaze''' at Bright Lights Film Journal.
Mae Marsh

**Mae Marsh** (rođena kao **Mary Wayne Marsh**, 9. novembar 1894 &ndash; 13. februar 1968) bila je američka filmska glumica, poznata po karijeri koju je izgradila u eri nijemog filma, a koju je prekinula, da bi se 1930-ih vratila u Hollywood u karakternim ulogama.

## Izvori

* *The First Female Stars: Women of the Silent Era* by David W. Menefee. Connecticut: Praeger, 2004. .
* *When the Movies Were Young.* By Linda Arvidson. New York: Dover Publications, Inc., 1969.
* *Adventures with D. W. Griffith.* By Karl Brown. New York: Farrar, Straus and Giroux, 1973.
* *Robertson-Cole Offers Mae Marsh in a Sumptuously Produced Play From Novel. *The Moving Picture World*, 18 December 1920.
* *Mae Marsh in an Interview with Robert B. Cushman.* By Anthony Slide in *The Silent Picture''. New York: Arno Press, 1977.

## Vanjske veze

* 
* 
* Screen acting, Mae Marsh, Photostar publishing co, 1921
* Mae Marsh at Virtual History
Lock, Stock and Two Smoking Barrels

***Lock, Stock and Two Smoking Barrells*** je britanski kriminalistički film snimljen 1998. u režiji Guya Ritchieja. Radnja je smještena u londonsko podzemlje i prati pustolovine grupe sitnih kockara i prevaranata koji nastoje isplatiti dug lokalnom gangsterskom bosu. Živopisni likovi, crni humor, spretno korištenje soundtracka temeljenog na britpopu i reggaeu, kao i neobičan stil režije Richieja u njegovom debiju su ovaj film učinili ljubimcem kritike i publike, a od Jasona Stathama i Vinnieja Jonesa zvijezde. Ritchie je dvije godine sličan postupak ponovio u filmu Snatch, a sam film je dobio svojevrsni nastavak u obliku kratroktrajne TV-serije *[[Lock, Stock...]]*.

U Hrvatskoj je prikazan pod naslovom ***Lopovi, ubojice i dvije nabijene puške***, a u Srbiji pod naslovom ***Dve čađave dvocevke***.

## Kratak sadržaj

Četiri koknijevca duguju 500 000 £ lokalnom šefu gangstera, Hačetu. Pod veoma ozbiljnom pretnjom amputacije prstiju njih četvorica dolaze na ideju da ukradu novac od svojih suseda: grupe teških dilera droge. U međuvremenu, Hečetu i nije baš milo što je par drevnih dvocevki prodano dvojici lopova da budu upotrebljene u "poslu". Uplitanje savesnog uterivača dugova, psihotičnog barona, puno pušaka i noževa, osigurava da će karma sve rešiti pre kraja...

## Reference

## Vanjske veze
* 
* 
* 
*
Najlepše (film)

je japanski igrani film snimljen 1944. u režiji Akire Kurosawe. Po žanru je propagandni film, a namjera mu je bila podsticanje japanskih civila u pozadini da pomažu ratne napore. Radnja je smještena u tvornicu optičkih uređaja i prati kako se tamošnje radnice bore ispuniti normu.

## Vanjske veze
* 
* ''The Most Beautiful'' at Allmovie.
* *[http://www.jmdb.ne.jp/1944/bt000180.htm The Most Beautiful]*  at the Japanese Movie Database
Oni koji stvaraju sutrašnjicu

je japanski igrani film snimljen 1946. u režiji Akire Kuirosawe, Hideo Sekigawe i Kajiroa Yamamotoa. Protagonistice su dvije sestre zaposlene u filmskom studiju, a radnja prikazuje štrajk kome se priključuju u znak solidarnosti sa željezničkim radnicima. Kurosawa je film snimio protiv svoje volje, i kasnije ga se nastojao odreći.

## Vanjske veze
* 
* *[http://www.jmdb.ne.jp/1946/bv000300.htm Those Who Make Tomorrow]*  at the Japanese Movie Database
Bez žaljenja za našom mladošću

je japanski igrani film snimljen 1946. u režiji Akire Kurosawe. Radnja filma je smještena u Japan 1930-ih i inspirirana stvarnim događajima kao Takigawa incident, odnosno stvarnim ličnostima kao Hotsumi Ozaki. Protagonistica, čiji lik tumači Setsuko Hara, je kćer ljevičarskog profesora za čiju naklonost se bore dva njegova studenta - jedan režimski orijentiran, a drugi spreman boriti se protiv militarističke vlade čak i po cijenu vlastitog života.

## Reference

## Vanjske veze

* 
* ''No Regrets for Our Youth'' at Allmovie
* ''No Regrets for Our Youth'' overview at Rotten Tomatoes
* *[http://www.jmdb.ne.jp/1946/bv000700.htm No Regrets for Our Youth]*  at the Japanese Movie Database
Divna nedelja

je japanski igrani film snimljen 1947. u režiji Akire Kurosawe. Protagonisti su dvoje zaručnika koje odluče nedjelju provesti zabavljajući se u Tokiju usprkos toga što kod sebe nemaju više od 35 jena. Filmskim historičarima je *Divna nedjelja* zanimljiva jer je u njoj Kurosawa na realistični način prikazao teške ekonomske prilike u Japanu u prvim godinama savezničke okupacije, ali i po neobičnoj narativnoj tehnici kojom se jedan od likova obraća publici.

## Vanjske veze
* 
* ''One Wonderful Sunday'' at Allmovie
* ''One Wonderful Sunday'' at Rotten Tomatoes
* *[http://www.jmdb.ne.jp/1947/bw000480.htm One Wonderful Sunday]*  at the Japanese Movie Database
* ''One Wonderful Sunday'' review by Rita Kempley, *[[The Washington Post|Washington Post]]* Staff Writer, 5 September 1986.
Pijani anđeo

je japanski yakuza film koji je 1948. režirao Akira Kurosawa. Protagonist je alkoholu skloni ljekar (čiji lik tumači Takashi Shimura), koji će se sprijateljiti s jednim svojim pacijentom, mladim gangsterom (čiji lik tumači Toshiro Mifune).

*Pijani anđeo* je danas poznat kao početak duge i plodne suradnje između Kurosawe i Mifunea. Kurosawa je film snimao kada je Japan još uvijek bio savezničkom okupacijom, te je, usprkos cenzuri, ubacio neke detalje koji kritiziraju okupacijsku vlast.

## Vanjske veze

* 
*  *[http://www.jmdb.ne.jp/1948/bx000440.htm Drunken Angel]* at the Japanese Movie Database
* DVD Review: BFI - Region 2 - PAL
Tihi dvoboj (film)

je japanski igrani film snimljen 1949. u režiji Akire Kurosawe. Protagonist, čiji lik tumači Toshiro Mifune, je mladi ljekar koji se slučajno zarazi sifilisom preko krvi pacijenta za vrijeme operacije. Radnja prati njegove napore da se izliječi u tajnosti, pri čemu u međuvremenu bez objašnjenja napušta voljenu zaručnicu.

## Vanjske veze

* 
* *[http://www.jmdb.ne.jp/1949/by000330.htm The Quiet Duel]*  at the Japanese Movie Database
Ljudi koji su išli po tigrovom repu

je japanski igrani film snimljen 1945. u režiji Akire Kurosawe po vlastitom scenariju. Radnja se temelji na klasičnoj kabuki drami *[[Kanjinchō]]* i smještena je u Japan u 12. vijeku. Film je ispočetka bio zabranjen od američkih okupacijskih vlasti, zbog navodnog veličanja feudalnog poretka. Premijerno je prikazan tek 1952.

## Reference

## Vanjske veze

* ''The Men Who Tread On the Tiger's Tail'' at Allmovie
* 
* *[http://www.jmdb.ne.jp/1952/cb000820.htm The Men Who Tread on the Tiger's Tail]*  at the Japanese Movie Database
Sanshirō Sugata II dio

je japanski film o borilačkim vještinama koji je 1945. snimio Akire Kurosawe. Predstavlja nastavak Kurosawinog prvijenca ''Sugata Sanshiro'' i temelji se na romanu Tsuneo Tomite. Radnja je smještena u 1880-e i prikazuje kako naslovni protagonist, sada već etablirani džudo borac, nastoji organizirati boks-meč između japanskih i američkih boraca. Film je snimljen u posljednjim mjesecima drugog svjetskog rata te se smatra propagandnim filmom.

## Reference

## Vanjske veze
* 
* *[http://www.jmdb.ne.jp/1945/bu000150.htm Sanshiro Sugata PartII]*  at the Japanese Movie Database
Pas lutalica (film)

je japanski igrani film snimljen 1949. u režiji Akire Kurosawe. Po žanru predstavlja kombinaciju policijskog i film noira. Protagonisti su dva detektiva - mladi Murakami (čiji lik tumači Toshiro Mifune) i stari Sato (čiji lik tumači Takashi Shimura) - koji nastoje razbiti lanac trgovaca oružjem na ulicama Tokija.

## Vanjske veze

* 
* Criterion Collection essay by Chris Fujiwara
* *[http://www.jmdb.ne.jp/1949/by001430.htm Stray Dog]*  at the Japanese Movie Database
Skandal (film, 1950)

je japanski igrani film snimljen 1950. u režiji Akire Kurosawe. Protagonist, čiji lik tumači Toshiro Mifune, je slikar koji pokreće parnicu protiv tabloida koji je objavio lažnu vijest o njegovoj ljubavnoj vezi s poznatom glumicom.

Kurosawa je kasnije film opisao kao vlastiti protest protiv štampe koja je u poratnom Japanu pod krinkom slobode uništavala ljudske živote.

## Reference

## Vanjske veze

* 
* ''Scandal'' at Rotten Tomatoes
* *[http://www.jmdb.ne.jp/1950/bz000760.htm Scandal]*  at the Japanese Movie Database
Trebišnjica

**Trebišnjica** je hercegovačka rijeka ponornica duga 96,5&nbsp;km. Rijeka potiče od dva toka iz Lebršnika i Čemernog: jedan tok pod imenom Mušnica, teče od istočne ka zapadnoj granici Gatačkog polja, prolazi kroz jezero Klinje, te naselja Avtovac, Gacko, Srđevići, Bašići, Drugovići, Kula i Branilovići (pod raznim imenima zbog njene ponorne prirode). Drugi tok, pod imenom Gračanica, teče od Čemerno planine ka Gatačkom polju, gdje se spaja sa Mušnicom blizu Srđevića. Rijeka se kratko pojavljuje u Fatničkom polju, pod imenom Fatnička rijeka.

Nakon toga izvire blizu Bileće ispod srmog odsjeka planine Vlajinja (492 metara) na nadmorskoj visini od 398 metara. Površina sliva iznosi 2.250&nbsp;km² Trebišnjica je dio kompleksa podzemnih i nadzemnih rijeka čije je krajnje ishodište Jadransko more, to jest rijeka Ombla (poznata i pod imenom Rijeka dubrovačka) koja se ulijeva u more kod Dubrovnika.
## Donji i Gornji horizonti
Na Trebišnjici je planirana izgradnja sedam hidrocentrala
* Izgrađeno - Donji horizonti
Dubrovnik i brana Gorica (1965.),
Trebinje I i akumulacija Bileća (1968.),
Čapljina (1979.), 
Trebinje II (1981.)
* Planirano - Gornji horizonti
HE Dabar, HE Bileća, HE Nevesinje 

Trebišnjica, čiji se prirodni izvor nalazi na 398 metara nadmorske visine, nekada je sa svojih 98&nbsp;km bila najveća ponornica u Europi. Njen izvor kod Bileća je potopljen 1964. u akumulacijskom Bilećkom jezeru. Nakon što je 1979. betonirano korito cijelim tokom kroz Popovo polje, danas je rijeka vještački kanal koji povezuje dvije akumulacije, Gorica i Hutovo/Čapljina i koji nema prirodnu vezu sa svojim okolišem.

Nekada je bila ključni faktor u razvoju morfologije Popova polja. O pravcu iz kojeg je dotjecala u Popovo polje postoje varijante koje pokrivaju sve četiri strane svijeta: sa sjevera i juga, s jugoistoka i sa sjeverozapada, pa čak i istodobno iz oba potonja smjera, koja su se spajala na području Zavale i otjecala današnjom suhom Valom između Popova polja i Slanog prema Jadranskom moru. Stanovništvo ju je koristilo za ribarstvo i za pokretanje vodenica izgrađenih na ponorima, koje
su činile niz od 43 građevine duž njezinih obala.

Samo u koritu Trebišnjice začepljeno je oko 155 ponora, a u cijelom Popovom polju iz njezina hidrološkog sistema izbačeno oko 500 ponora! Prestale su periodične poplave polja koje su se znale zadržati i više od 300 dana u godini. Ponori su prestali prihranjivati vodonosnike, čije podzemlje ovisi sada isključivo o padavinama. Na površini je zadržano i podzemlju oduzeto četiri milijarde kubnih metara vode  Malostonski zaljev je ostao bez značajnih količina slatke vode. Jedinstven sustav od 43 vodenice potpuno je izbačen iz upotrebe. Protok vode kroz
Popovo polje u ljetnim mjesecima spusti se, prema nekim tvrdnjama, ispod 2 m³/s, pa se zagađenje višestruko poveća.

## Galerija

datoteka:Trebinje 003.jpg|Trebišnjica u Trebinju
Popovo polje Velja Medja.jpg|Trebišnjica kao kanal u Popovom polju


## Reference
* Agencija Republike Srpske za vode oblasnog riječnog sliva Save: Sliv Trebišnjice 

## Vanjske veze
* Trebišnjica
Sedam samuraja

je japanski pustolovni (jidai geki) film snimljen 1954. u režiji Akira Kurosawe. Radnja je smještena u Japan 1587. godine, odnosno u Sengoku period kada su zemlju pustošile vojske međusobno zaraćenih feudalnih klanova te razbojničke bande. Naslovni protagonisti su sedmorica siromašnih samuraja bez gospodara (ronina), koje stanovnici jednog sela unajmljuju kako bi ih pokušali zaštititi od bande koja ih pljačka svake godine.

Sedam samuraja se smatra najpoznatijim i najpopularnijim od svih Kurosawinih filmova, a često se navodi i kao najuticajniji od svih filmova japanske kinematografije. To se prvenstveno odnosi na brojne remakeove na Zapadu i drugdje, a od kojih je najpoznatija vestern-verzija Sedmorica veličanstvenih iz 1960. godine.

## Kratak sadržaj

Glavna tema filma Akire Kurosava su čast i dužnost u vreme kada tradicionalne vrednosti bivaju degradirane. Glavni samuraj Kambei (Takaši Šimura) prerušen je u monaha nadajući se da će tako moći da spasi kidnapovanu farmerovu kćerku.

Impresionirani njegovom nesebičnošću i hrabrošću grupa farmera moli ga da odbrani njihovo selo od bandita. Kambei pristaje na to bez obzira što je to poduhvat u kom će ostati bez materijalne nadoknade i koji nije naročito častan. Uskoro njemu će se u ovom poduhvatu pridružiti još dvoje ljudi: mladi samuraj Kacuširo (Isao Kimura), koji ubrzo postaje Kambeijev učenik, i naprasiti Kikučio (Toširo Mifune), koji se predstavlja kao samuraj ali se ispostavlja da se radi o sinu jednog od farmera. Kambei okuplja još četiri samuraja, među kojima je i Kijuzo (Seidži Mijaguči), vrhunski mačevalac. Dok banditi vrebaju iz prikrajka, ova sedmorica ljudi konsolidovaće odbranu i organizovati seljane, što prethodi velikoj bespoštednoj borbi za konačnu odbranu sela od napadača.

## Vanjske veze

* 
* 
* 
* 
* Roger Ebert on ''Seven Samurai'' 
* Criterion Collection essay by Philip Kemp
* Criterion Collection essay by Kenneth Turan
* Criterion Collection essay by Peggy Chiao
* Criterion Collection essay by David Ehrenstein
* *[http://www.jmdb.ne.jp/1954/cd001170.htm Seven Samurai]*  at the Japanese Movie Database
* *[http://www.dvdverdict.com/reviews/sevensamuraise.php Seven Samurai] * at DVD Verdict
Živim u strahu

je japanski igrani film snimljen 1955. u režiji Akire Kurosawe. Protagonist, čiji lik tumači Toshiro Mifune, je vlasnik livnice uvjeren da će Japan uskoro biti zahvaćen nuklearnim ratom. Radnja prati njegov pokušaj da s porodicom emigrira u Brazil, odnosno pokušaj porodice da ga proglasi neuračunljivim.

## Reference

## Vanjske veze
* ''I Live in Fear'' at Rotten Tomatoes
* 
* *[http://www.jmdb.ne.jp/1955/ce004020.htm I Live in Fear]*  at the Japanese Movie Database
Kumonosu-jō

***Krvavi presto*** ili ***Krvavo prijestolje***, u originalu poznat kao ***Kumonosu-jō*** (蜘蛛巣城; doslovno "Zamak paukove mreže") je japanski jidai geki film snimljen 1957. u režiji Akire Kurosawe. Predstavlja adaptaciju znamenite Shakespeareove drame *[[Macbeth]]*, čiju je radnju Kurosawa iz srednjovjekovne Škotske premjestio u srednjovjekovni Japan. Protagonist, čiji lik tumači Toshiro Mifune, je samuraj koji će, nastojeći ostvariti proročanstvo, ubiti svog gospodara.

Kurosawa je kasnije izjavio da je *Krvavi presto*, čiji su setovi građeni na nepristupačnim dijelovima planine Fudži bio jedan od najtgežih u njegovoj karijeri. Završna scena je, pak, kasnije poslužila kao inspiracija za film ''Carrie''.

## Vanjske veze
* 
* "Shakespeare Transposed" essay by Stephen Prince
* Program note from the 1957 San Francisco International Film Festival
* *[http://www.jmdb.ne.jp/1957/cg000350.htm Throne of Blood]*  at the Japanese Movie Database
Na dnu (film, 1957)

je japanski igrani film snimljen 1957. u režiji Akire Kurosawe. Predstavlja adaptaciju istoimene drame ruskog pisca Maksima Gorkog, u kojoj je Kurosawa radnju iz carističke Rusije premjestio u Japan u Edo periodu. Protagonisti su grupa siromaha koja živi u iznajmljenim stanovima u "problematičnom" dijelu Tokija.

Kurosawa se trudio biti što vjerniji predlošku, te je njegov film mnogo mračniji od ranije verzije francuskog filmaša Jeana Renoira.

## Vanjske veze
* *[http://www.jmdb.ne.jp/1957/cg003650.htm The Lower Depths]*  at the Japanese Movie Database
*
Skrivena tvrđava

***Skrivena tvrđava*** je japanski jidai geki film snimljen 1958. u režiji Akire Kurosawe. Radnja prati pustolovine dvojice seljaka koji prate princezu koja *[[incognito]]* u pratnji generala (čiji lik tumači Toshiro Mifune) preko neprijateljske teritorije putuje do tvrđave gdje bi joj trebalo biti pruženo utočište.

*Skrivena tvrđava* je danas prije svega poznata po tome što je njen zaplet Georgeu Lucasu poslužio kao temelj scenarija za njegov veliki hit ''Rat zvijezda''.

## Reference

## Vanjske veze
* 
* *[http://www.rottentomatoes.com/m/1009583-hidden_fortress/ The Hidden Fortress]* at Rotten Tomatoes
* Criterion Collection essay by Armond White 
* *[http://www.jmdb.ne.jp/1958/ch005520.htm The Hidden Fortress]*  at the Japanese Movie Database
Idiot (film, 1951)

je japanski igrani film snimljen 1951. u režiji Akire Kurosawa. Predstavlja adaptaciju istoimenog romana ruskog pisca Fjodora Dostojevski, a radnja je smještena na sjeverni japanski otok Hokkaido. Protagonist (čiji lik tumači Masayuki Mori) je ratni veteran u koga se zaljubi žena (čiji lik tumači Setsuko Hara), u koju je, pak, zaljubljen veteranov najbolji prijatelj (čiji lik tumači Toshiro Mifune).

Kurosawa je originalno snimio verziju od 265 minuta, koja se u kinima trebala prikazivati u dva dijela. Producenti su, međutim, inzistirali na verziju od 166 minuta. Kurosawa je pristao, ali nikada nije prestao tražiti izbačene scene kako bi prikazao intergralnu verziju. U tome nije uspio sve do smrti.

## Reference

## Vanjske veze
* 
* *[http://www.jmdb.ne.jp/1951/ca000840.htm The Idiot]*  at the Japanese Movie Database
Ikiru

je japanski igrani film snimljen 1952. u režiji Akire Kurosawe. Po žanru je drama, a kao inspiracija je poslužila "Smrt Ivana Iljiča", kratka priča Lava Tolstoja. Protagonist, čiji lik tumači Takashi Shimura, je sredovječni birokrat koji nakon otkrića da mu zbog raka preostaje godinu dana života, odlučuje preostalo vrijeme provesti nadoknađujući sve ono što je propustio.

Ikiru se smatra jednim od najvećih filmova u Kurosawinom opusu, a često ulazi među izbore najboljih filmova snimljenih uopće.

## Reference

## Vanjske veze

* 
* 
* Bohème Magazine  *Ikiru*: The Art of Living
* Voted #14 on The Arts and Faith Top 100 Films (2010) 
* Criterion Collection essay by Donald Richie 
* *[http://www.jmdb.ne.jp/1952/cb002200.htm Ikiru]*  at the Japanese Movie Database
Agronomski i mašinski univerzitet Alabame

**Agronomski i mašinski univerzitet Alabame** je javni istorijski crni univerzitet smješten u Normalu sjevernom dijelu Huntsvillu na sjeveru Alabame. Univerzitet je osnovan 1875. godine, a danas ga pohađa oko 5 500 studenata. Prema odluci državnih vlasti Alabame, donešenoj 1873. godine, ime univerziteta je bilo **Državna učiteljska škola i univerzitet za obrazovanje obojenih učitelja i studenata**. Do 1890. univerzitet je pohađalo 300 studenata kojima je predavalo 11 profesora. 1896. univerzitet mijenja ime u **Državni agronomski i mašinski koledž za crnce**. 1919. univerzitet ponovno mijenja ime, ovoga puta u **Državni agronomski i mašinski institut za crnce**. 1948. ime je promijenjeno u **Agronomski i mašinski koledž Alabame** da bi 1969. poprimio svoj današnji naziv. Danas oko 40% studenata na univerzitetu dolazi iz obitelji u kojima roditelji nisu pohađali univerzitet. Studenti dolaze iz gotovo svih američkih saveznih država i desetak stranih država. Na univerzitetu se predaje oko 40 programa preddiplomskih, 20 diplomskih i 4 doktorska studija.

## Povezano
* Visoko obrazovanje u Sjedinjenim Američkim Državama
* Akreditacija institucija za visoko obrazovanje u SAD-u

## Vanjske veze
* Official website

## Reference
Zli mirno spavaju

je japanski igrani film snimljen 1960. u režiji Akire Kurosawe. Protagonist, čiji lik tumači Toshiro Mifune, je mladić koji se infiltirira u vodstvo velike korporacije uvjeren da su njeni direktori odgovorni za smrt njegovog oca koji je pokušao razotkriti korupciju.

*Zli mirno spavaju* je bio prvi film koji je Kurosawa snimio u vlastitoj produkciji. Također je poznat i po tvrdnjama da je Kurosawi kao predložak poslužila Shakespeareova drama *[[Hamlet]]*

## Uloge

## Vanjske veze
* Criterion Collection essay by Chuck Stephens 
* Kurosawa's Hamlet? by Kaori Ashizu 
* 
* 
* *[http://www.jmdb.ne.jp/1960/cj004290.htm The Bad Sleep Well]*  at the Japanese Movie Database

.
Đorđije Lašić

**Đorđije (Đorđe) Lašić** je bio četnički komandant limsko-sandžačkih odreda Crne Gore i saradnik okupatora u drugom svetskom ratu.

U ustanku 13. jula 1941. u Crnoj Gori bio član Vojnog komiteta u Beranama. Početkom avgusta, Lašić je napustio Komitet. Draža Mihailović ga je 15. oktobra imenovao za komandanta četničkih odreda u Crnoj Gori.

Lašićevi četnici su surađivali sa snagama NDH u borbi protiv partizana, zbog čega im je Lašić javno izražavao zahvalnost: "mi osećamo i jedan veliki dug pažnje, obzirom na mnoge usluge, koje su nam Hrvatske vojne vlasti učinjele tokom zadnjijeh mjeseci". U isto vreme, njegove snage su pregovarale i sa Nemcima oko naoružanja:

U izvještaju od 11. novembra 1943. iz Druge oklopne armije Wehrmachta, poslatom pukovniku Karlu von Krempleru, višem SS i policijskom vođi u Sandžaku te inicijatoru saradnje JVuO i lokalne Muslimanske milicije, navode se, pored ostalog, sljedeći podaci:

Zajedno sa Nijemcima učestvovao je u operaciji Bura od 27. februara do 4. marta 1944. U ratnom dnevniku njemačkog 21. brdskog korpusa zaključeno je da poduhvat nije dao očekivane rezultate, te da, bez dodatih nemačkih trupa, Lašićevi četnici imaju malu borbenu vrednost:

Aprila 1944. godine zajedno sa 181. pješadijskom divizijom njemačkog Wehrmachta, major Lašić je ponovo imao zadatak "odbrane" Crne Gore od Narodnooslobodilačke vojske:

Major Đorđe Lašić je poginuo u Podgorici sa oko stotinu svojih četnika, vojnika i oficira, prilikom savezničkog bombardovanja Crne Gore 1944. godine. Iz njemačkih izvora se saznaje da je tom prilikom razoreno 60% zgrada u varoši. Okupator je imao osam mrtvih u sopstvenim redovima (među njima i jednog oficira), kao i 25 ranjenih.

## Izvori

## Povezano
* Saradnja četnika sa snagama Osovine u Drugom svetskom ratu
Turkmenistanski univerzitet nacionalne ekonomije

**Turkmenistanski univerzitet nacionalne ekonomije** je najvažniji ekonomski univerzitet u Turkmenistanu. Misija univerziteta je proučavanje mogućnosti razvoja tranzicijskih zemalja. Univerzitet je smješten u turkmenistanskom glavnom gradu Ašhabadu, a osnovan je 1980. godine.
William Deakin

**[[Sir]] William Deakin** (izgovor: Vilijem Dikin; 1913–2005) je bio britanski istoričar, i Čerčilov pomoćnik.

Pre rata je bio profesor istorije na Oksfordskom univerzitetu. U II svetskom ratu je bio zamenik šefa britanske vojne misije pri Vrhovnom štabu NOVJ.

Maja 1943. se padobranom spustio u Crnu Goru kao predstavnik britanskog štaba za glavni štab jugoslovenskih partizana, koje je vodio Josip Broz Tito. 

U novembru 1943., sa Titom i Vrhovnim štabom, pripamao se, kao posmatrač britanske misije, na Drugom zasjedanju AVNOJ-a, na Petrovom polju, današnja općina Skender Vakuf.  Briga o Vrhovnom štabu i Dikinu u tom periodu, bila je u zoni odgovornosti Narodnog odbora, Šiprage.

Nakon rata je napisao knjigu "Bojovna planina" (*The Embattled Mountain*) o događajima tokom drugog svetskog rata u Jugoslaviji.

Nosilac je Ordena za izuzetne zasluge.

## U popularnoj kulturi

Deakin se pojavljuje kao lik u jugoslavenskom filmu *[[Sutjeska (1973)|Sutjeska]]* gde ga je tumačio crnogorski glumac Petar Banićević.

## Reference

## Bibliografija
* 
* 

## Vanjske veze
* William Deakin: Bojovna planina (knjiga o II svetkom ratu u Jugoslaviji)
* Obituary in The Times
* In memoriam: Британац на Сутјесци и у Јајцу
The Fox and the Hound 2

***Lisica i pas 2*** (engl. *The Fox and the Hound 2*) američki je animirani film redatelja Jima Kammeruda i premijerno je prikazan 12. decembara 2006. Film je nastavak Diznijevog klasika *[[The Fox and the Hound|Lisica i pas]]* iz 1981. godine.

## Uloge
* Džona Bobo kao Tod
* Harrison Fahn kao Koper
* Patrik Svejzi kao Keš
* Riba Makentajer kao Diksi
* Džef Foksverti kao Lajl
* Viki Lorens kao baka Rouz
* Rasi Tejlor kao Gospođa Tvid
* Džef Benet kao Ejmos Slejd
* Rob Polsen kao poglavica
* Džim Kamings kao Vajong i Flojd
* Stiven Rut kao Talent Skaut
* Kat Sosi kao mačka Zelda
* Hana Far kao Olivija Farmer

## Vanjske veze

* 
* 
*
Ataševac

**Ataševac** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 20 stanovnika.

## Geografija
Selo je smješteno na sjevernom dijelu drvarskog područja, ispod same Klekovače, istočno od puta za Bosanski Petrovac.

## Historija
U Drugom svjetskom ratu i u vremenu ustanka 1941, krajem septembra Drvar su zauzele italijanske trupe. U nedostatku bolničkih kapaciteta u proljeće 1942 u Ataševcu je izgrađena improvizovana bolnica od drvenog materijala.

## Stanovništvo

## Privreda
Natjecanje u kosidbi, tradicionalna turističko-sportska manifestacija pod nazivom "Ne zaboravimo korijene", održava se sredinom ljeta.

## Reference

## Vanjske veze
Boboljusci

**Boboljusci** su naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 222 stanovnika.

## Geografija
Geografski, historijski, kulturno i u svakom pogledu ovo naselje pripada drvarskom području. Administrativnom podjelom Federacije BiH pripalo je Bihaću. Boboljusci se razlikuju od ostalih mjesta u unačkoj župi. I ono je smješteno na obe strane rijeke, ali je tu Unac stiješnjen pa oko vode nema župne ravni. Većina prostora je na uzvišenjima i na neujednačenim položajima. Granicu prema Cvjetniću i Očigrijama čine Vrščić i Sjenica između kojih teče Potok. Prema Očijevu je granica Unac, prema Bastasima potok Misije i istoimena dolina. Vode ima dovoljno sa mnoštva izvora. Selo je razbijenog tipa i dijeli se na 11 zaseoka, gdje su kuće opet razbacane.

## Historija
I u Boboljuscima ima nekoliko gradina iz ilirskog perioda i crkvina. Jedna gradina je iznad Mijajiličinog dola, druga na Sjenici, treća u Zagorju. Kod kuća Vekića se poznaju ostaci stare crkve.

## Stanovništvo

## Privreda

## Reference

## Vanjske veze
Bosanski Osredci

**Bosanski Osredci** su naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 219 stanovnika. I ovo je selo u prošlosti pripadalo drvarskom području.

## Geografija
Na samom zapadu drvarskog područja smješteno je selo Bosanski Osredci i uvučeno je u Hrvatsku koja ga okružuje sa tri strane. Prirodne granice na tom dijelu su korita potoka Sredica i Bulino vrelo, zatim Kačegina Draga i na istoku prema Trubaru je Kordina Draga. Teren je prilično raznolik.

## Historija

## Stanovništvo

## Privreda

## Reference

## Vanjske veze
Brda (Drvar)

**Brda** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 45 stanovnika.

## Geografija
Grupa sela: Podić, Šajinovac, Župa, Brda i Motike su nekad, u staroj Jugoslaviji bili jedna administrativna cjelina koja se zvala Veliki Štrbci. Mjesta su uistinu po obliku terena odvojena jedno od drugog sa udolinama i uzvišenjima, pa i ako nisu mnogo udaljena, treba dosta vremena da se iz jednog pređe u drugo. Župa je najniže, uz Unac. Ovo se podrušje nalazi između Preoca, Tičeva, Ljeskovice i druge grupe sela koja se nekad zvala Mali Štrbci. Kao vidnije granične tačke su Oštra Luka, Jelak i Borovnjača na zapadu, Kosa i Kozjak na jugu, potok Ljeskovica i Ilina Glavica na sjeveru. Na istoku nema prirodne granice nego se teren lagano uzdiže prema Crnom Vrhu

## Historija
Vidljivih i otkrivenih starina nema na ovom području. Sadašnje stanovništo se doselilo prije Karlovačkog mira 1699. god. i po tome je jedinstveno u području Unca.

## Stanovništvo

## Privreda

## Reference

## Vanjske veze
Bunčevac

**Bunčevac** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 82 stanovnika.

## Geografija
Prvo selo istočno od Prekaje je Bunčevac. Poljice, Bunčevac, Župica i Brda su nekada bili jedno selo pod imenom Štrbci Mali. Dobili su imena po zemljišnom obliku, izuzev Bunčevca. Leže istočno od Štrbaca Velikih, i prostiru se prema Crnom Vrhu i Prekaji. Sa istočne strane im je Klekovača sa vrhovima: Crni Vrh, Kuk, Ikovac, Javorova Kosa. Na drugim stranama nemaju prirodnih granica. Uz korito Unca je Župica, ostali na tavanastim zaravnima. Kuće su po običaju na malo uzdignutijim položajima da bi ravni dio ostao za obradu. Izuzev Unca nema druge žive vode.

## Historija

## Stanovništvo

## Privreda

## Reference

## Vanjske veze
Yōjinbō

je japanski jidai geki film snimljen 1961. u režiji Akire Kurosawe. Radnja je smještena u Japan u drugoj polovici 19. vijeka, a protagonist je usamljeni ronin koji dolazi u gradić kojim vladaju zaraćene bande, te ih, koristeći svoje vještine, nastoji izmanipulirati u samouništavalački sukob.

*Yojimbo* je bio jedan od najpopularnijih Kurosawinih filmova. Godine 1962. je snimljen nastavak pod naslovom *Sanjuro*, a 1964. je snimljen remake u obliku znamenitog Leoneovog spaghetti westerna *[[Za šaku dolara]]*.

## Vanjske veze
* 
* 
* 
* Criterion Collection essay by Alexander Sesonske 
* A Comparison of ''Yojimbo'', ''A Fistful of Dollars'' and ''Last Man Standing''
* *[http://www.jmdb.ne.jp/1961/ck002050.htm Yojimbo]*  at the Japanese Movie Database
Gornji Tiškovac

**Gornji Tiškovac** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 141 stanovnika. I ovo je mjesto pripadalo drvarskom području.

## Geografija
Gornji Tiškovac se nalazi južno od Trubara, na samom jugu drvarskog područja, prema Grahovu. Da bi stanovnici ovog mjesta došli u svoju opštinu moraju proći kroz Drvar.

## Historija
Tiškovac se pominje u dokumentima koji govore o Ustanku u Bosni 1875-1878 kada je ovo područje tri godine bilo poprište borbi srpskih ustanika i turske vojske.
Pred kraj ustanka, na ustaničkoj Skupštini održanoj u Tiškovcu, za delegata na Berlinskom kongresu (1878) izabran je Golub Babić zajedno sa Vasom Vidovićem, ali ne odlazi u Berlin zbog nastojanja Kneževine Srbije da se ničim ne zamjeri Austrougarskoj monarhiji.

## Stanovništvo

## Privreda

## Reference

## Vanjske veze
Gruborski Naslon

**Gruborski Naslon** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 68 stanovnika.

## Geografija
Na pola puta Drvar - Martin Brod, sa sjeverne strane, smješteno je selo Gruborski Naslon. Sjeverna granica sela je planina Osječenica, južna je Unac. Selo ima planinski karakter, sa malo obradive zemlje.

## Historija

## Stanovništvo

## Privreda
Selo ima uslove za stočarstvo pa su neki mještani dobili podsticajna sredstva za uzgoj ovaca.

## Reference

## Vanjske veze
Blažo Đukanović

**Blažo Đukanović** (Lukovo, 26. novembar 1883 – Manastir Ostrog, 17. oktobar 1943) je bio general, ban i četnički komandant Crne Gore.

Kao saradnik okupatora, tokom italijanske okupacije Crne Gore je potpuno slobodno živeo na Cetinju. Ubijen je, zajedno sa Bajom Stanišićem, prilikom partizanskog napada na glavni četnički štab u manastiru Ostrog.

## Biografija

Rođen je 1883. godine u selu Lukovo kod Nikšića. Bio je ban Zetske banovine i brigadni general vojske Kraljevine Jugoslavije.

### Drugi svetski rat

General Blažo Đukanović je bio četnički vođa u Crnoj Gori tokom Drugog svetskog rata. On je, u svojstvu predsjednika Crnogorskog nacionalnog pokreta, zaključio 24. jula 1942. godine na Cetinju pisani sporazum sa armijskim generalom Alesandrom Pirciom Birolijem, italijanskim guvernerom Crne Gore. Sporazumom su se dvije strane obavezale da će „nastaviti i do kraja povesti beskrompromisnu borbu protivu komunizma i komunista u Crnoj Gori”:

Tokom četvrte neprijateljske ofanzive protiv partizana početkom 1943. godine, sve četničke jedinice primale su od Italijana oružje, municiju i hranu, a jedinice Blaža Đukanovića i platu.

### Pogibija

U jesen 1943. sa pukovnikom Bajom Stanišićem preselio je svoj štab u manastir Ostrog. Vrhovni štab NOVJ dao je zadatak Petoj proleterskoj crnogorskoj brigadi da opsedne i likvidira četnički štab na Ostrogu. 24. septembra 1943. godine Blažo Đukanović je javljao: "*Nema tu mnogo snaga i sa malo energičnih ljudi to će se sve razbjeći, kao što se je juče razbjeglo na Gostilju ispred naših ljudi*."

Opšti napad snaga Narodnooslobodilačke vojske Jugoslavije je počeo 17. oktobra 1943. Blažo Đukanović i Bajo Stanišić su davali žilav otpor iz samog manastira. Pukovnik Stanišić se povukao u Gornji ostroški manastir, misleći da će mu stići pomoć iz Nikšića. Posle 4 dana opsade, 21. oktobra general Đukanović se prvi predao sa nešto vojnika, ali je osuđen na smrt i streljan. Stanišić je ostao da pruža otpor i poginuo pucajući sa prozora Ostroškog manastira.

Sava Vukadinović, delegat Vrhovne komande JVUO u Crnoj Gori, je povodom pogibije Baja Stanišića i Blaža Đukanovića javio Mihailoviću da će od Nemaca tražiti streljanje 300 komunista:

## Reference
Ljeskovica

**Ljeskovica** može označavati:

**[[Hrvatska]]**:
* Nova Ljeskovica, naselje u općini Čaglin
* Stara Ljeskovica, naselje u općini Čaglin

**[[BiH]]**:
* Ljeskovica (Drvar, BiH), naselje u općini Drvar
* Ljeskovica (Žepče, BiH), naselje u općini Žepče

## Povezano
*Leskovica
Mali Cvjetnić

**Mali Cvjetnić** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 112 stanovnika.

## Geografija
Predio između Une i Unca je uzvišenje različitih reljefnih obilježja. Na njemu je smješteno nekoliko naselja kaja su sva prije rata 92 – 95 administrativno pripadala Drvaru.
Mali Cvjetnić je južno od Velikog Cvjetnića a dijeli ih samo potok Ćelije. Prema zapadu je granica korito rijeke Krke i Kordino brdo, prema jugu planina Vučijak, a na istok se selo uspinje i na visoravan Hrnjadi. Selo je relativno ravno, kuće su razbacane, sa obradivim njivama oko kuća, mada ima i pojedinačnih kamenjara. Iako je okruženo vodama u samom selu nema izvora.

## Historija
Postoji Gradina više Potoka i Crkvina u Kršu i mnoštvo gromila koje govore o naseljenost u ranijem dobu. Zadnji kilometar svog toka potok Ćelije je duboko usječen u stjenovitu podlogu i u tom dijelu pravi klisuru. U stranama te klisure sa obe strane je mnoštvo prirodnih pećina, na visini od 20 – 30 m. Ulazi pećina su zazidani zidom od krečnog materijala u visini od 1 metra, tako da ostaje još otvora iznad tog zida. Predpostavka je da su to bile isposničke ćelije. Na takav zaključak navodi činjenica da je u neposrednoj blizini manastir Rmanj u kojem je, sa malim prekidima uvijek bilo kaluđera.

## Stanovništvo

## Privreda

## Reference

## Vanjske veze
Malo Očijevo

**Malo Očijevo** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 104 stanovnika.

## Geografija

Iako se administrativno nalazi u opštini Bihać, Malo Očijevo je prirodno i geografski više vezano za Drvar. Selo ima prirodne granice. Nalazi se na tavanastoj visoravni iznad duboko ukopane doline Unca koja je sa južne strane, a nešto malo i iznad doline Une koja je na zapadu. Prema sjeveru je kosa Grabovača, kao dio Osječenice, a na istoku su takođe niži obronci Osječenice. U selu nema tekuće vode, pa iako su rijeke tu pored sela, mještani se muče sa nedostatkom vode. Selo je razbijenog tipa u kome se razabiru četiri grupe kuća: Draga Dukića, Pod Ivovcem, Osoje i Rosulje.
 
## Historija
Na području sela ima jedna ilirska gradina i jedna crkvina. Gradina je građena suvozidom i oko nje ima dosta hrbina. Crkvina je na Brini iznad Unca, sa prepoznatljivim temeljima.

U srednjem vijeku područje Očijeva bilo je u sastavu hrvatske župe Pset koju je držalo pleme Kolunić.

Dana 28. listopada 1420. pišu oba hrvatska banovca, po imenu Martinus Suke i Ivan od Bilog sela (de Albafalva) kaptolu kninskom pismo u kome traže da se riješi spor između porodice Mišljenovića i ostalih porodica plemena Kolunić u pogledu posjeda Očijevo (Ochigovo). Kad je nakon svoga izbora kralj Matija Korvina, 3. januara 1459. boravio u Segedinu, podijelio je  i potvrdio (*nove nostre donationis titulo*) Andriji, sinu Stjepana Mišljenovića iz Kolunića, a po njemu i braći njegovoj Miketi, Blažu i Tomi iznova ne samo Očijevo, nego i posjedovne čestice njihove u posjedovanjima Kolunić i Hranolupi, koja se sva prostiru u kraljevini Hrvatskoj i županiji Psetu (*possessionem Ochygo vocatam ас portiones possessionarias in possessionibus Kolunych prediera ас Hranolupi nuncupatis, omnino in regno nostro Croatie et comitatu de Pezed existentem habitas*).

## Stanovništvo

## Privreda

## Reference

## Vanjske veze
Mokronoge

**Mokronoge** su naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 646 stanovnika.

## Geografija
Sa geografskog aspekta Mokronoge su selo na 450-500 metara nadmorske visine. Dolinom protiče rijeka Unac koja ujedno djeli selo na dvije strane, a to su: Podbrina i Potkraj. Veza između Podbrine i Potkraja su dva mosta koja se nalaze na krajnjim djelovima sela. Reljef Mokronoga je planinsko-kotlinski, a oko rijeke je nizijski. Kotlinski dio reljefa nalazi se u samoj unutrašnjosti okružen planinama i visoravnima. Selo je okruženo brdima: Veliko brdo, Runjevica i Grab. Od planina sa tog područja mogu se vidjeti: Lunjevača, Šator i Klekovača. Zemljište je većinom kamenito i slabo plodno, osim u unutrašnjem kotlinskom području gdje se uzgajaju brojne žitarice. Uz rijeku je plodno močvarno tlo, pa je tu stanovništvo rijeđe naseljeno. Zimi se bare potope i izbiju još neki dodatni izvori koji onemogućuju prelaz sa strane na stranu, dok ljeti za vrijeme velikih suša korito rijeke presuši i stoka se pušta na ispašu. Glavna cesta koja prolazi selom, tačnije Potkrajem jeste cesta Drvar - Glamoč koja je napravljena još u doba Austrougarske, a napravljena je po trasi rimskog puta iz 47/48 godine. Od glavne ceste se odvaja i sporedna koja vodi put u drugi dio sela, tj. Podbrinu. Postoje još brojni prilazni putevi (makadamski) koji vode direktno domaćinstvima.

## Historija

## Stanovništvo

## Privreda

## Reference

## Vanjske veze
Motike (Drvar)

**Motike** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 64 stanovnika.

## Geografija
Grupa sela: Podić, Šajinovac, Župa, Brda i Motike su nekad, u staroj Jugoslaviji bili jedna administrativna cjelina koja se zvala Veliki Štrbci. Mjesta su uistinu po obliku terena odvojena jedno od drugog sa udolinama i uzvišenjima, pa i ako nisu mnogo udaljena, treba dosta vremena da se iz jednog pređe u drugo. Župa je najniže, uz Unac. Ovo se podrušje nalazi između Preoca, Tičeva, Ljeskovice i druge grupe sela koja se nekad zvala Mali Štrbci. Kao vidnije granične tačke su Oštra Luka, Jelak i Borovnjača na zapadu, Kosa i Kozjak na jugu, potok Ljeskovica i Ilina Glavica na sjeveru. Na istoku nema prirodne granice nego se teren lagano uzdiže prema Crnom Vrhu

## Historija
Vidljivih i otkrivenih starina nema na ovom području. Sadašnje stanovništo se doselilo prije Karlovačkog mira 1699. god. i po tome je jedinstveno u području Unca.

## Stanovništvo

## Privreda

## Reference

## Vanjske veze
Kamenica (Drvar)

**Kamenica** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 167 stanovnika.

## Geografija
Zapadno od Drvara i Drvar sela teren unačke župe se uzdiže na tavanastu visoravan na kojoj je smješteno selo Kamenica. Još zapadnije su uzvišenja od preko 1000 metara, Metla i Bobara. Sa južne strane je put za Bosansko Grahovo, a na sjeveru se selo proteže do Boboljusaka.

## Historija

Ovdje je rođena Marija Bursać, narodni heroj Jugoslavie, poginula na Prkosima kod Bosanskog Petrovca.

22. avgusta 1942 u Kamenici je formirana Treća krajiška proleterska udarna brigada.

U posljednjem ratu, u selu je bio logor Kamenica, koji je bio u funkciji od 1992. do 1995. godine. Kroz ovaj logor prošlo je više od 200 logoraša, od kojih je 50 ubijeno.

Za zločine u logoru Kamenica, pred Sudom Bosne i Hercegovine pravosnažno su osuđeni Dragan Rodić na osam godina zatvora i to za krivična djela zločin protiv čovječnosti i zločin protiv ratnih zarobljenika te Ratko Dronjak, koji je za krivična djela zločin protiv čovječnosti i ratni zločin protiv civilnog stanovništva osuđen na 18 godina zatvora.

## Stanovništvo

## Privreda

## Reference

## Vanjske veze
Drvar Selo

**Drvar (selo)** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 844 stanovnika.

## Geografija
Jugozapadno od Drvara, odmah uz sami grad smješteno je Drvar selo. Zapadnu, planinsku granicu čine Jadovnik i Metla. Selo ima dovoljno tekuće vode. Drvara izvire iz nekoliko izvora u Jadovniku i utiče u Unac. Tamo izvire i Radundija. Tu su još Suvopotok i Miljančevac.

## Historija
Samo ime sela je lako objasniti. Stanovnici unačke župe su se snabdjevali drvima za ogrev pa su ovo područje zvali Drvara.

Postoje dvije gradine iz ilirskog doba, jedna na Tvrdoj Glavici druga na Podovima. Nađeno je tu dosta srebrnog i zlatnog novca iz rimskog perioda. Očigledno je da je tu bila podignuta rimska utvrda koja je nadzirala sigurnost prometa na "Klaudijevoj" cesti, koja se niz padine Kamenice spuštala u Drvar i nastavljala dalje za doline Sane i Une.

Na Crkvenoj Glavičici je nađena humka sa mnoštvom ravnih nadgrobnih ploča.

Drvar je relativno mlada urbana sredina. Njegov nastanak vezak je uz nastanak industrijskih postrojenja za preradu drveta. Naime 1883. god. bogati industrijalac iz Bradenburga u Bavarskoj, Oton Steinbeis, zakupljuje pravo za eksploataciju šuma ondašnjeg Bosanskohercegovačkog erara za šume područja Klekovače, Crnog vrha, Grmeča, Šatora, Osječenice, Plive, Janja, Čardaka, Malovana, Staretine, Kujače i Jadovnika. Već 1898. godine Steinbeis otvara velike radove na podizanju velike moderne pilane u Drvar selu na prostoru Vrbaka sa 17 gatera. U isto vrijeme počinje izgradnju mreže šumskih željeznica uskotračnog kolosijeka i cesta od Drvar sela prema Oštrelju i Bosanskom Grahovu te dalje prema Kninu preko Strmice. Godine 1900. Oton Steinbeis protokoliše kao novu firmu *[[ŠIPAD|Bosanska šumska industrija-akcionarsko društvo-Oton Steinbeis]]*. Naselje oko pilane na Vrbiku raste, a u njemu Steinbeis smješta stručnu radnu snagu. Već 1901. godine Steinbeis zapošljava oko 2800 radnika, a Drvar selo i Unačka župa oko njega se razvija u mali gradić u koji seli opštinsko središte iz Bastasa, te dio Drvar sela dobija ime Drvar i postaje današnje naselje.

## Stanovništvo

## Privreda

## Reference

## Vanjske veze